**KUM 1220m (Nežina pot)**

**Sobota, 16.9. 2023**

Planinke in planinci, predvsem pa mladi vabljeni na Kum, z 1220 metri najvišji vrh Posavskega hribovja. Ker se vrh dviga nad Zasavjem, ga nekateri imenujejo tudi Zasavski Triglav. Na vrhu je planinski dom, oddajnik ter cerkev sv. Neže. Z vrha se nam ob lepem vremenu ponujajo razgledi po Posavskem hribovju do nekoliko bolj oddaljenih Kamniških in Savinjskih Alp, Karavankah in Julijskih Alp s Triglavom. Naše akcije podpira tudi Mestna občina Novo mesto.

|  |  |
| --- | --- |
| **ODHOD:** |  Dobimo se na zbirnem mestu pri OŠ Bršljin ob 7. uri, od koder se bomo z avtobusom odpeljali do kraja Sopota v bližini Radeč.  |
| **TURA:**  | Na izhodišču, ki je od parkirnega prostora oddaljen 100m si lahko na tabli z zemljevidom preberemo legendo o Nežki, Joštu in Jerneju. Izseki iz legende pa so zapisani tudi na tablah ob posameznih točkah iz zgodbe, ki jih srečamo ob poti. Smerne table nas usmerijo proti Kumu, pot nas popelje skozi travnato pobočje v gozd. Spremljalo nas bo žuborenje bližnjega potoka katerega bomo prečili preko lesenega mostička. Kaj kmalu bomo v vasi Borovak, kjer stoji cerkev sv. Uršule. Nadaljevali bomo po asfaltni poti do vasi Mali Kum. Za vasjo pa ponovno v gozd, pot se tu začne nekoliko bolj strmo vzpenjati. Na tem delu bomo videli še kapelico sv. Neže in kapelico sv. Jošta. Prav tu se nam priključi pot iz Radeč in Zidanega Mosta.Po krajšem ne prestrmem vzponu skozi gozd ugledamo najprej oddajnik, nato pa tudi planinski dom in cerkev sv. Neže na Kumu. Skupni čas hoje 4 - 5 ur. |
| **POVRATEK:** | V Novo mesto se bomo vrnili v popoldanskih urah. |
| **OPREMA:** | Potrebovali boste **visoke pohodne čevlje** in pohodniške palice (odrasli). Ne pozabite na vremenu primerno opremo (zaščito proti soncu in rezervno perilo).  |
| **HRANA:** | Hrano, prigrizke in pijačo imejte s sabo. Na vrhu bo možno dobiti pijačo in topli obrok. |
| **CENA:**  | Strošek prevoza: otroci (člani) 10€, (nečlani) 15€, odrasli (člani) 15€, (nečlani) 20€ . Članske izkaznice imejte s sabo.  |
| **PRIJAVE:** | Prijave in informacije do zasedenosti mest oziroma najkasneje do srede, 13. septembra 2023, - Majda: majda@tomas.si ali: 041 577 822 * Božo: bozo.mlakar@gmail.com ali: 041 913 336.
 |
| **VODENJE** | Za vodenje bomo poskrbeli vodniki PZS v Pohodniškem društvu Novo mesto, vodja pa bova Božo Mlakar in Majda Markovič. |

Za Pohodniško društvo Novo mesto pripravil Božo Mlakar.

POJDIMO SKUPAJ VARNO V GORE.